kalixlouiis/myanmar-wikipedia-corpus huggingface dataset:
၁၉၈၉ ခုနှစ်၊ ဇူလိုင်လ ၂ဝ ရက်နေ့ နံနက်ပိုင်းမှ စ၍ အမျိုးသား ဒီမိုကရေစီ အဖွဲ့ချုပ်ရုံး တည်ရှိရာ တက္ကသိုလ် ရိပ်သာလမ်းတွင် တာဝန် ထမ်းဆောင်နေစဉ် ထိန်းသိမ်းခြင်းခံခဲ့ရသည်။
ထိန်းသိမ်း ထားရာမှ ပြန်လည် လွတ်မြောက် လာပြီးနောက် ဆရာ မောင်ဝံသသည် အမျိုးသား ဒီမိုကရေစီ အဖွဲ့ချုပ်အား ကိုယ်စားပြု၍ ဝေါမြို့နယ် မဲဆန္ဒနယ် အမှတ် (၂) တွင် ဝင်ရောက် ယှဉ်ပြိုင်ခဲ့ရာ ခိုင်လုံမဲ ၂ဝ,၉၉၇ မဲ၊ စုစုပေါင်း မဲရာခိုင်နှုန်း ၇၆.၂၁ ဖြင့် ရွေးချယ် တင်မြှောက်ခြင်း ခံခဲ့ရသည်။
အမျိုးသား ဒီမိုကရေစီ အဖွဲ့ချုပ်၊ ဗဟို အလုပ်အမှုဆောင် ကော်မတီဝင် အဖြစ် တာဝန်ယူနေစဉ် ဂန္ဒီခန်းမ ဆုံးဖြတ်ချက်အတိုင်း နဝတက လွှတ်တော် ခေါ်မပေးလျှင် ဆောင်ရွက်ဖို့ လိုသည့် နည်းလမ်းသုံးသွယ် စာတမ်း ပြုစုရာ၌ အတွင်းကျကျ ပါဝင်ခဲ့မှုကြောင့်ဟု ဆိုကာ နဝတက ဆရာ မောင်ဝံသအား ၁၉၅ဝ ပြည့်နှစ်၊ အရေးပေါ် စီမံမှု အက်ဥပဒေ ပုဒ်မ ၅ (က) (ခ) (ည) ဖြင့် တရားစွဲကာ ၁၉၉ဝ ပြည့်နှစ်၊ နိုဝင်ဘာလ အတွင်းတွင် ထောင်ဒဏ် ချမှတ်ခဲ့သည်။
နည်းလမ်း သုံးသွယ် စာတမ်း ကိစ္စ၌ ၎င်း အပါအဝင် ဗဟို အလုပ်အမှုဆောင် အဖွဲ့ဝင်များ ဖြစ်ကြသော ဦးချမ်းအေး (မောင်စူးစမ်း)၊ ဦးခင်မောင်ဆွေ၊ ဦးကျော်မင်း (ဗိသုကာ ကျော်မင်း)၊ ဦးစိန်လှဦး (မောင်နွယ်ဦး) တို့ကိုပါ နဝတက ဖမ်းဆီး ထောင်ချခဲ့သည်။
ထို့အပြင် ဗိုလ်မှူးကြီးဟောင်း မျိုးအောင်(ထားဝယ် - ၂)၊ ဗိုလ်ကြီးဟောင်း တင်ဝင်းနှင့် ဗဟိုလူငယ်အဖွဲ့မှ ကိုမိုးဇော်ဦး၊ ကိုရန်အောင်၊ ကိုဝင်းလှိုင်၊ ကိုကိုကြီး တို့ကိုလည်း တပါတည်း ဖမ်းဆီး ထောင်ချခဲ့သည်။
ပါတီစုံ ဒီမိုကရေစီ အထွေထွေ ရွေးကောက်ပွဲ ကျင်းပရေး ကော်မရှင်က ၁၉၉၁ ခုနှစ်၊ ဒီဇင်ဘာလ ၁ဝ ရက်နေ့တွင် ကြေညာချက် အမှတ် - ၉၈၄ ဖြင့် လွှတ်တော် ကိုယ်စားလှယ် အဖြစ်က ပယ်ဖျက်ခဲ့သည်။
၁၉၉၂ ခုနှစ်၊ ဧပြီလ ၂၉ ရက်နေ့တွင် အင်းစိန် အကျဉ်းထောင်မှ ပြန်လွတ်သည်။
၁၉၉၆ ခုနှစ်၊ မေလတွင် အကြမ်းမဖက် နိုင်ငံရေး လှုပ်ရှားမှု ဆောင်းပါးများ ရေးသား ခဲ့သဖြင့် ထပ်မံ ဖမ်းဆီး ထိန်းသိမ်းခြင်း ခံခဲ့ရပြီး ထောင်ဒဏ် ၅ နှစ် ချမှတ်ခြင်း ခံခဲ့ရသည်။
၂ဝဝ၁ ခုနှစ်၊ ဇွန်လ ၁၃ ရက်နေ့တွင် အင်းစိန် အကျဉ်းထောင်မှ ပြန်လွတ် လာသည်။
ကွယ်လွန်ခြင်း သတင်းစာဆရာ၊ စာရေးဆရာနှင့် မြန်မာနိုင်ငံ စာနယ်ဇင်း ကောင်စီ (ယာယီ) ဒုတိယ ဥက္ကဋ္ဌ မောင်ဝံသ ခေါ် ဦးစိုးသိန်းသည် အဆုတ်ကင်ဆာရောဂါ ခံစားရပြီးနောက် ဩဂုတ်လ ၁၁ ရက် နံနက် ၆ နာရီ ၁၅ မိနစ်တွင် ဝိတိုရိယ ဆေးရုံ၌ ကွယ်လွန်သည်။
''ရေနံချောင်း အမှတ် (၂) ပြည်သူ့ လွှတ်တော် ကိုယ်စားလှယ် ဦးခင်ကျော်ဟန် စုစည်း ပြုစုသော(၁၉၉ဝ ပြည့်နှစ်၊ မေလ ၂၇ ရက်နေ့) “ပါတီစုံ ဒီမိုကရေစီ အထွေထွေ ရွေးကောက်ပွဲ မှတ်တမ်း” စာအုပ် ဆရာမောင်ဝံသ ရေးခဲ့သည့် စာအုပ်များ ၂၀၁၁ ဇွန်လအထိ မောင်ဝံသ ရေးသားထုတ်ဝေပြီး စာအုပ်များ ကစ်ဆင်းဂျား (အတ္ထုပ္ပတ္တိ) ၁၉၇၃၊၁၉၇၃၊၁၉၇၄ မိုရှေဒါယန် (အတ္ထုပ္ပတ္တိ) ၁၉၇၄၊၁၉၇၆၊၂၀ဝ၂ နစ်ဆင် (အတ္ထုပ္ပတ္တိ) ၁၉၇၄ အာယန်းဒေး (သို့) ချီလီပြည်မှကြယ်နီ (အတ္ထုပ္ပတ္တိ) ၁၉၇၅ အီဂျစ်သမ္မတဆဒတ် (အတ္ထုပ္ပတ္တိ) ၁၉၇၅၊၁၉၇၇ သမ္မတကတော်၏ ဘဝခရီး (အတ္ထုပ္ပတ္တိ) ၁၉၇၆၊၂၀ဝ၄ မာရှယ်တီတိုး (အတ္ထုပ္ပတ္တိ) ၁၉၇၇၊၁၉၈၀၊၂၀ဝ၇ မြန်မာချစ်သော မောင့်ဘက်တန် (အတ္ထုပ္ပတ္တိ) ၁၉၇၈၊၂၀ဝ၃၊၂၀ဝ၇ ခရူးရှက် (အတ္ထုပ္ပတ္တိ) ၁၉၇၉ ကစ်ဆင်းဂျား၏ အိမ်ဖြူတော်နှစ်များ ၁၉၈၁၊၂၀ဝ၃ မိုးမမြင်မြေမမြင် (ဘာသာပြန်) ၁၉၈၁၊၂၀ဝ၂ ခေတ်ပြိုင် ကမ္ဘာ့ရေးရာ အဘိဓာန် ၁၉၈၂ ကစ်ဆင်းဂျား၏ ကသောင်းကနင်းများ ၁၉၈၃၊၂၀ဝ၃ စတီးဝဲလ်နှင့် မြန်မာပြည်စစ်မျက်နှာ ၁၉၈၄၊၂၀ဝ၃ ရှေ့နေကြီး ပယ်ရီမေဆင်နှင့် ခွေးအူသံအမှု၊ - နှင့် ခုနစ်လွှာပျိုဖြူအမှု၊ - နှင့် တေလေမအမှု၊ - နှင့် လျှို့ဝှက်သော စာရေးဆရာမအမှု၊ - နှင့် သေနတ်ကိုင်သော ကလေးအမှု၊ - နှင့် ကတ္တီပါလက်သည်းအမှု၊ - နှင့် စားပွဲထိုးမကလေးအမှု၊ - နှင့် ခြေရာပျောက်သက်သေအမှု၊ - နှင့် ကချေသည်အမှု၊ - နှင့် ဆေးလိပ်သည်မလေးအမှု၊ - နှင့် အစားထိုးမျက်နှာအမှု၊ - နှင့် လက်နှိပ်စက် စာရေးမအမှု၊ - နှင့် နှစ်ခြမ်းကွဲအိမ်ကြီးအမှု၊ - နှင့် အမွေခံသမီးအမှု၊ - နှင့် အိုင်အိုယူ လူသတ်မှု၊ - နှင့် လင်ကွာမလေး အမှု၊ (၁၉၇၉-၁၉၉၃) အရှင်ဇနကာဘိဝံသ၏ သာသနာရေး မျှော်မှန်းချက်များ ၁၉၉၃ ကြယ်များဆီသို့ (အာကာသသိပ္ပံဉာဏ်စမ်းပဟေဠိ) ၂၀ဝ၂ ဒုတိယအတွေး (အတွေးအမြင်ဆောင်းပါးများ) ၂၀ဝ၃ ကမ္ဘာ့ထိပ်တန်းနိုင်ငံများ၏ နိုင်ငံရေး၊ စီးပွားရေး မြင်ကွင်းကျယ် ၂၀ဝ၃ ဂလိုဘယ်လိုက်ဇေးရှင်း သဲတရှပ်ရှပ် ၂၀ဝ၃ နိုင်ငံတကာအတွေး နိုင်ငံတကာအမြင် ၂၀ဝ၃ သတင်းစာပညာ သဘောတရားနှင့်လက်တွေ့ ၂၀ဝ၅ မှတ်ဖွယ်သုတ ၂၀ဝ၅ မှတ်ဖွယ်သုတ-၂ ၂၀ဝ၆ ဖူကူးယာမ သိုးမလေးဒေါ်လီ အီဒီအာမင်နှင့် မျက်မှောက် ကမ္ဘာ့ရေးရာ ၂၀ဝ၅ နိုင်ငံခြားသွား စီးပွားရေးလုပ်မည်ဆိုလျှင် ၂၀ဝ၆ အတ္ထုပ္ပတ္တိအဘိဓာန် ၂၀ဝ၇ သူတို့ဆီက စာမြည်းများ ၂၀ဝ၇ ဂလိုဘယ်လိုက်ဇေးရှင်း ဒုတိယလှိုင်း ၂၀ဝ၇ မည်သို့သော လူဖြစ်ရမည်နည်း ၂၀ဝ၇ ဝေါမြို့က မိဝိုင်းသို့ ၂၀ဝ၇ အမေရိကန်နိုင်ငံနှင့် ယနေ့ကမ္ဘာ၊ ယုံကြည်မှု ပြန်လည်တည်ဆောက်ခြင်း ၂၀ဝ၈ သတင်းဋီကာ ၂၀ဝ၈ ကမ္ဘာ့စီးပွားရေးဇာတ်ခုံပေါ်က ပုံရိပ်များ ၂၀ဝ၈ မိတ်ဆွေတိုးပွားရေး ၂၀ဝ၉ မှတ်ဖွယ်သုတ-၃ ၂၀ဝ၉ အရင်းရှင်စနစ်၏အနာဂတ်နှင့် ကမ္ဘာ့ရှေ့ရေး ၂၀ဝ၉ ပါဝါအပျော့နှင့် ကျားလေးကောင် ၂၀ဝ၉ နိုင်ငံကြီးသားများရဲ့ အက်တိကက် ၂၀ဝ၉ မာဂရက်သက်ချာ (နိုင်ငံရေး အတ္ထုပ္ပတ္တိ) ၂၀၁၀ ရှာမှ ရှားတဲ့နိုင်ငံရေးသမား ၂၀၁၀ ပစ်တိုင်းထောင် နိုင်ငံရေးသမား တိန့်ရှောင်ဖိန် ၂၀၁၀ ဝေါမြို့က လာခဲ့တယ် ၂၀၁၀ နိုင်ငံရေး စာကိုးစကားကိုး ၂၀၁၁ ခေတ်မီ နိုင်ငံရေးဝေါဟာရ အဘိဓာန် ၂၀၁၁ နိုင်ငံရေးစာရေးဆရာ တွမ်ပိန်း ၂၀၁၁ ကမ္ဘာ့သမိုင်းမှတ်တိုင်များနှင့် ကမ္ဘာ့သတင်းထူးများမှတ်တမ်း ၂၀၁၂https://www.facebook.com/pages/Center-For-Myanmar-Media-Development-Journalism-School/140428016158762 ကိုးကား ကဏ္ဍ:မြန်မာ့နိုင်ငံရေးသမားများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ ဂျာနယ်လစ်များ ကဏ္ဍ:မြန်မာ စာရေးဆရာများ။
အောက်ပါတို့မှာ အပြည်ပြည်ဆိုင်ရာအလံများ ဖြစ်ကြသည်။
က ခ ဂ စ ဆ ဇ တ ထ ဒ န ပ ဖ ဗ ဘ မ ယ ရ လ သ ဟ အ အခြား ဆက်စပ်ဖတ်ရန် နိုင်ငံတော်အလံ အချိုးအစားအလိုက် နိုင်ငံတော်အလံများ စာရင်း ဒီဇိုင်းအလိုက် နိုင်ငံတော်အလံများ စာရင်း Category:နိုင်ငံတော်အလံများ Category:ပထဝီဝင် Category:အလံဆိုင်ရာ စာရင်းများနှင့် ပြခန်းများ။
ဦးအေးမြင့်သည် မြန်မာမှုဒီဇိုင်းပညာရှင်တစ်ဦး ဖြစ်သည်။
ငယ်ဘဝ မောင်အေးမြင့်ကို ၁၉၃၀-ခုနှစ်၊ ဖေဖော်ဝါရီလ(၂)ရက်နေ့တွင် ၂၈-လမ်း၊ လမ်း(၈၀)နှင့်(၈၁)လမ်းကြား(ယခု-မြို့မရုပ်ရှင်ရုံ၏ မျက်နှာချင်းဆိုင်နေရာ) မန္တလေးမြို့၌ မွေးဖွားခဲ့သည်။
အဖ ဦးကျောက် နှင့် အမိဒေါ်စံ(ဒေါ်မမလေး)တို့မှ ဖွားမြင်သော မွေးချင်း ခုနှစ်ယောက် အနက် တတိယမြောက် သားဖြစ်သည်။
ကိုယ်ရေးကိုယ်တာ ငယ်စဉ်က မန္တလေး၊ သာသနာပြုကျောင်း တက်ခဲ့ရသည်။
ဂျပန်ခေတ်တွင် ဂျပန်ကျောင်း တက်ခဲ့သည်။
ပန်းချီပညာကို ၁၉၄၆-ခုနှစ်မှာ စတင်လေ့လာသင်ကြားခဲ့ပြီး ဦးကြွယ်လေး(မန္တလေး)နှင့် ဦးခင်မောင်(ဘဏ်)တို့သည် သင်ဆရာ၊ မြင်ဆရာများ ဖြစ်ကြသည်။
၁၉၆၃-ခုနှစ်မှာ မစမ်းအေးနှင့် အိမ်ထောင်ကျသည်။
သားသမီး(၄)ယောက်၊မြေး(၃)ယောက် ထွန်းကားခဲ့သည်။
၂၀၀၀-ခုနှစ်မှ စတင်ပြီး ယခုအချိန်ထိ အမရပူရမြို့၊ မဟာဂန္ဓာရုံကျောင်းမြောက်ဘက်၊ အိမ်အမှတ်(၁၁၀)ပန်းပဲတန်းလမ်း၊ ဆင်စွယ်ပွတ်ရပ်ကွက်တွင် နေထိုင်ရင်း မြန်မာမှုဒီဇိုင်းများကို အာရုံထား သုတေသနပြု ဆောင်ရွက်လျက်ရှိသည်။
အနုပညာလုပ်ငန်း ၁၉၅၄-ခုနှစ် ၌ အမရပူရမြို့၊ဆောင်းဒါး ရက်ကန်းကျောင်း တွင် ပန်းချီနည်းပြအဖြစ် စတင်ဆောင်ရွက်ခဲ့သည်။
၁၉၆၆-ခုနှစ်တွင် အီတလီ-မီလန်ပြပွဲ ပြခန်းပြင်ဆင်ရေး တာဝန်ဖြင့် အီတလီသို့ သွားခဲ့ရလေသည်။
၁၉၇၀-ခုနှစ်တွင် ငွေကြေးဒီဇိုင်း တာဝန်နှင့် အင်္ဂလန်နှင့် ဂျာမနီသို့ သွားရသည်။
ထိုနှစ်မှာပင် ဂျပန်နိုင်ငံမှာ ကျင်းပသော Exop70 ကုန်စည်ပြပွဲ တာဝန်နှင့် ဂျပန်သို့ သွားရပြန်သည်။
၁၉၇၂-ခုနှစ်မှ ၁၉၇၇-ခုနှစ်အထိ ဝါဇီစီမံကိန်း စက်ရုံတွင်တံဆိပ်ခေါင်းဒီဇိုင်းများ၊ ထီလက်မှတ်နှင့် အခြား လုံခြုံရေးဆိုင်ရာ ဒီဇိုင်းများ ရေးဆွဲရန်အတွက် တာဝန်ထမ်းဆောင်ခဲ့ရလေသည်။
၁၉၇၉-ခုနှစ်မှာ ပန်းရိုးမ ပြက္ခဒိန်အတွက် ပန်းချီကားများ စတင်ရေးဆွဲခဲ့သည်။
၁၉၈၀-ခုနှစ်မှ ၂၀၀၆-ခုနှစ်အထိ စာနယ်ဇင်းဆိုင်ရာ မြန်မာမှု ဒီဇိုင်းများဖြစ်သော ရတနာမွန်၊ မြတ်ဆုမွန်၊ သစ္စာရောင်ခြည်နှင့် အခြားဘာသာရေး မျက်နှာဖုံးများကို ရေးဆွဲခဲ့ပြီး ပုဂံမှ ရွှေဇဝါယွန်းပန်းချီကားများကို ရေးဆွဲခဲ့သည်။
လျှပ်တစ်ပြက် ဂျာနယ် အတွဲ(၂)အမှတ်(၁၆) ရေးသားခဲ့သောစာပေများ BurmeseDesignThroughDrawing (ရေးပုံတွေနှင့်ပြသော မြန်မာ့ဒီဇိုင်းများ) စာအုပ်ကို တိုယိုတာ ဖောင်ဒေးရှင်း (Toyota Foundation)မှ ၁၉၉၃-ခုနှစ်၊ ဂျပန်နိုင်ငံတွင် ပုံနှိပ် ထုတ်ဝေခဲ့သည်။
Ancient MyanmarDesign ဟူသော စာအုပ်လည်း ထွက်ရှိမည်ဟု သိရသည်။
ရတနာမွန်၊ မြတ်ဆုမွန် စသော စာအုပ်များတွင် ရေးဆွဲခဲ့သော ဆရာ၏ လက်ရာများကို စုစည်း၍ ပုံ(၁၀၀)စာ(၁၀၀)စာအုပ်အဖြစ် လူထုတိုက် မန္တလေးမှ ထုတ်မည်ဟု ကြားသိရ၏။
နွယ်နီမဂ္ဂဇင်း(၂၀၀၉၊ ဧပြီ) ကိုးကား Category:မြန်မာ ပန်းချီဆရာများ Category:သက်ရှိထင်ရှားပုဂ္ဂိုလ်များ Category:၁၉၃၀ မွေးဖွားသူများ။
ဘောလုံးအားကစားနည်းသည် ၁၈ ရာစုတွင် မြန်မာနိုင်ငံသို့ ရောက်ရှိနေပြီဖြစ်သည်။
သို့ရာတွင် စနစ်တကျကစားသော အားကစားနည်းအဖြစ်သို့ ရောက်ရှိလာခဲ့ခြင်းမရှိဘဲ မထင်မရှားဖြင့်သာ ရှင်သန်ခဲ့ရသည်။
ထိုအားကစားနည်း ရောက်ရှိလာသော အချိန်အတိအကျ မသိရှိရသော်လည်း နိုင်ငံခြားကုန်သွယ်မှုများ၊ သာသနာပြုလုပ်ငန်းများမှတစ်ဆင့် ဝင်ရောက်လာခြင်းဖြစ်နိုင်ကြောင်း ခန့်မှန်းရသည်။
အဖွဲ့အစည်းတစ်ခုအနေဖြင့် မြန်မာဘောလုံးအဖွဲ့ချုပ်ကို ၁၈၉၅ တွင် မြန်မာပြည်ဘောလုံးအသင်းများအဖွဲ့ချုပ် အမည်ဖြင့် စတင်ဖွဲ့စည်းခဲ့သည်။
သမိုင်းကြောင်း ၁၈၉၅တွင် ဘောလုံးပွဲများ ဦးဆောင်ရေးအဖွဲ့ ပေါ်ပေါက်လာပြီး ရန်ကုန်မြို့တွင် ဘောလုံးပြိုင်ပွဲများကို ဦးစီးကျင်းပခဲ့သည်။
ယင်းနောက် မြန်မာပြည် ဘောလုံး အသင်များအဖွဲ့ချုပ် (The Burma Associated Football League) ဟုအမည်ပြောင်းကာ ပြိုင်ပွဲများကို ဆက်လက်ကျင်းပခဲ့သည်။
ဗြိတိသျှ-အိန္ဒိယ ဟိုတယ်တွင် ရန်ကုန်ဘောလုံးကလပ်အသင်များ စုဝေး၍ အဖွဲ့အစည်းများ ဖွဲ့စည်းခဲ့ရာတွင် ဗြိတိသျှ စစ်တပ်အသိုင်းအဝိုင်းက မပါဝင်ဘဲနေခဲ့သည်။
ဂျင်မခါနာကလပ် (Gymkhana Club) သည် စတင်ဖွဲ့စည်းစဉ်က ပါဝင်ခဲ့သော်လည်း တစ်ပတ်ခန့် အကြာတွင် နုတ်ထွက်သွားခဲ့သည်။
မြန်မာပြည် ဘောလုံးအသင်းများ အဖွဲ့ချုပ် ဖွဲ့စည်းလှုပ်ရှားဆောင်ရွက်ခဲ့ပြီး သုံးနှစ်မျှအကြာတွင်မူ ဗြိတိသျှအာဏာပိုင်တို့က ဘောလုံးသာမက ခရစ်ကက်ပြိုင်ပွဲများကိုပါ ကျင်းပသွားနိုင်ရန်ဟု အကြောင်းပြကာ မြန်မာပြည် ဘောလုံး အသင်များအဖွဲ့ချုပ်ကို ဖျက်သိမ်းစေပြီး မြန်မာပြည် အားကစားအသင်း (The Burma Athletics Association- BAA) ကို ၁၈၉၈ခုနှစ်တွင် ဗြိတိသျှအာဏာပိုင်တို့ကဖွဲ့စည်းပေးခဲ့သည်။
thumb|ရန်ကုန်မြို့ ဝေဇယန္တာလမ်းပေါ်ရှိ မြန်မာနိုင်ငံ ဘောလုံးအဖွဲ့ချုပ် မြန်မာနိုင်ငံ ဘောလုံးအဖွဲ့ချုပ် ဖွဲ့စည်းရေး မြန်မာနိုင်ငံ ဘောလုံးအဖွဲ့ချုပ် ဖွဲ့စည်း​ရေး အစည်းအဝေးကို ၁၉၄၇ မေ ၁၇ ရက်က မြို့တော်ခန်းမတွင် ကျင်းပခဲ့သည်။
အစည်းအဝေးသို့အောက်ပါ ပုဂ္ဂိုလ်များ တက်ရောက်ခဲ့သည်။
မစ္စတာစီဂျေဂက်စ် ဦးဘိုးသော်တာ ဘီအေအေ ကြီးကြပ်ရေးမှူး မစ္စတာ အာ ဘိုမန်ဂျီး မစ္စတာ ဂျေစီအဲလ်ဖရန်စစ် ဦးထင်ဘွား မြန်မာ အေဂျင်စီလုပ်ငန်း ဦးဇော်ဝိတ် မြန်မာ ကာယဗလသမား ကိုဘမောင် မစ္စတာ ဟာဆန်အင်မ်ရာအိုဇာ မစ္စတာ စီအေမက်ဒိုဝဲလ် ဦးစံလင်း မစ္စတာ အေအမ်ချောင်း ဦးဘဘွား ဦးလွန်းမောင် ဦးဘညွန့် ရန်ကုန်တက္ကသိုလ် ဦးဘသင် ဦးဟုတ်ဂွမ် မစ္စတာ ဘီကေဘို့စ် မစ္စတာ အက်စ်အမ်အရစ်ဖ် မစ္စတာ ဇိန်အလီ ဆော်ဩသူ အစည်းအဝေးခေါ်ဆိုရခြင်းအကြောင်းရင်းကို ဆော်ဩသူ ဇိန်အလီက ရှင်းပြသည်။
ဦးစံလင်းအား သဘာပတိ အဖြစ်တင်မြှောက်ကြရန် ဇိန်အလီကတင်သွင်းပြီး ဦဇော်ဝိတ်က ထောက်ခံခဲ့သည်။
အားလုံးသဘောတူ၍ ဦးစံလင်းကို သဘာပတိအဖြစ် တင်မြှောက်ပြီး အစည်းအဝေးကို ဆက်လက်ကျင်းပသည်။
သဘာပတိက အဖွင့်အမှာစကားပြောကြားခဲ့ပြီး မစ္စတာ ဘိုမန်ဂျီးက သူ့ဖရင်းယူနီယံကလပ်မှ အကျိုးရှိစွာယှဉ်ပြိုင်ကစားသင့်ပုံများနှင့် ဘောလုံးအားကစား အကျိုးရှိရာရှိကြောင်း လွတ်လွတ်လပ်လပ် တင်ပြနိုင်သည့် အဖွဲ့အစည်းတစ်ရပ်ရှိသင့်ကြောင်း ဆွေးနွေးခဲ့သည်။
ဘီအေအေ(The Burma Athletics Association) ဘောလုံးဆပ်ကော်မတီဥက္ကဋ္ဌ ဦးထင်ဘွားက မြန်မာနိင်ငံဘောလုံးသမိုင်းမှာ ဤနေ့သည် ထူးခြားသည့်နေ့ဖြစ်သည်။
ပရိသတ်က ယခုထိ ဘီအေအေကို သံသယဖြစ်နေကြဆဲဖြစ်သည်။
မနှစ်ကကဲ့သို့ ဝမ်းနည်းဖွယ်တို့ ထပ်မကြုံရအောင် ကြိုးစားမည်။
မနာလိုဝန်တိုမှုများ သံသယကင်းပြီး ဘောလုံးအားကစားတိုးတက်အောင်ကြိုးစားမည်။
ဤသို့ကြိုးစားရာတွင် တွေ့ဆုံဆွေနွေးရမည်။
မြန်မာနိုင်ငံဘောလုံးအဖွဲ့ချုပ် ရှိကို ရှိသင့်နေပါသည်ဟု ဆွေးနွေးသွားခဲ့သည်။
တက္ကသိုလ်မှဦးဘညွန့်ကလည်း အဖွဲ့ချုပ်ရှိရန်အလွန် လိုအပ်ပါသည်။
မြန်မာဘောလုံးအဖွဲ့ချုပ်ကို ခရိုင်များ အထိ ရောက်အောင် ဖွဲ့ကြစေလိုသည်။
ခရိုင်များနှင့်အဖွဲ့ချုပ် ဆက်သွယ်ထားသင့်လှသည်ဟု ဆွေးနွေးသည်။
မြန်မာနိုင်ငံ ဘောလုံးအဖွဲ့ချုပ် ဖွဲ့စည်းသင့်ကြောင်း မစ္စတာ ဘိုဂျီးမန်းက အဆိုပြုပြီး ဦးဘညွန့်က ထောက်ခံခဲ့သည်။
အားလုံးသဘောတူခဲ့ကြ၍ ဖွဲ့စည်းရန် ဆုံးဖြတ်ကြသည်။
မေလ၊ ၁၇ရက်၊ ၁၉၄၇ ခုနှစ် မြန်မာနိုင်ငံ ဘောလုံးအဖွဲ့ချုပ် အမှုဆောင် အဖွဲ့ကို ဆောက်ပါအတိုင်းဖွဲ့စည်းခဲ့သည်။
မြန်မာနိုင်ငံနိုင်ငံ ဘောလုံးအဖွဲ့ချုပ် အမှုဆောင်အဖွဲ့ ဥက္ကဋ္ဌ ဦးစံလင်း ဦးဇော်ဝိတ် အဆိုပြု၊ ဦးဟုတ်ဟွမ် ထောက်ခံ။
ဒုဥက္ကဋ္ဌများ ဦးဘဘွား မစ္စတာစီ မက်ဒေါဝေါ အတွင်းရေးမှူး မစ္စတာ ဂျေစီအဲလ်ဖရန်စ္စ ဘဏ္ဍာရေးမှူး မစ္စတာဇိန်အလီ တွဲဘက်အတွင်းရေးမှူး ကိုဘမောင် ကော်မတီဝင်များ ဦးဘညွန့်၊ ဘီစီပေါ၊ ဦးဇော်ဝင်း၊ ဂျွန်မောင်စိန်၊ ဦးဟုတ်ဂွမ်၊ ဦးဘသိန်း၊ ချန်ကင်တိတ်၊ ဦးဘသင်၊ ဘိုမန်ဂျီး၊ ဗိုလ်အမ်းဖိုးသိန်း၊ ဦးဦးဂိုင် (မြူနီစပယ်) မစ္စတာဘိုဂျီးမန်းက ပြန်ကြားရေးမှာ အရေးပါလှ၍ ပြန်ကြားရေး အရာရှိနှစ်ဦး တာဝန်ပေးအပ်ရန် တင်ပြသည်ကို အစည်းအဝေးက လက်ခံပြီး အောက်ပါတို့ကို ရွေးချယ် တာဝန်ပေးကြသည်။
ပြန်ကြားရေး ဦးဇော်ဝိတ် (မြန်မာပိုင်း) မစ္စတာ အက်ဖ်ဟပ်စကင်း (အင်္ဂလိပ်ပိုင်း) ၁၉၄၇ ခုနှစ် မေ ၁၇ က ဖွဲ့စည်းခဲ့သော ဥက္ကဋ္ဌ ဦးစံလင်းခေါင်းဆောင်သည့် မြန်မာနိုင်ငံ ဘောလုံးအဖွဲ့ချုပ်သည် ဘီအေအေ၏ ဘောလုံး ဆပ်ကော်မတီ အောက်တွင်သာကျင်လည်ခဲ့သည်။
ဘောလုံးအဖွဲ့ချုပ် ဥက္ကဋ္ဌနှင့် အတွင်းရေးမှူးတို့ကို ဘီအေအေ၏ ဘောလုံးဆပ်ကော်မတီတွင် ပါဝင်ခွင့်ပြုသည်။
ဘောလုံးရေးရာမှန်သမျှကို ဘောလုံးဆပ်ကော်မတီကသာ ချုပ်ကိုင်ထားခဲ့သည်။
ဘောလုံးဆပ်ကော်မတီကို ၁၉၄၇ မေလ၊ ၇ရက်နေ့တွင် ဘီအေအေထရက်စတီးခေါ် အုပ်ချုပ်သူများအဖွဲ့ အစည်းအဝေးမှ ဖွဲ့ပေးထားခဲ့ပြီးဖြစ်သည်။
ဘောလုံးဆပ်ကော်မတီ ဥက္ကဋ္ဌ ဦးထင်ဘွား (နောင် ဘောလုံး အဖွဲ့ချုပ် ဥက္ကဋ္ဌ ဖြစ်လာသူ ဗိုလ်မှူးကြီးကျော်စိန်ထွန်း၏ဖခင်) အတွင်းရေးမှူး မစ္စတာ ဘင်အေရှက်ဒရက် အဖွဲ့ဝင်များ ဦးချို၊ ဦးထွန်းတင်နှင့် ဦးဘညွန့် မြန်မာ့ ဘောလုံး သမိုင်းကြောင်း (ပထမပိုင်း) အောက်ပါတို့သည် မြန်မာနိုင်ငံ ဘောလုံးအဖွဲ့ချုပ်တွင် တာဝန်ထမ်းဆောင်ခဲ့သူများနှင့် ထမ်းဆောင်ဆဲ ဥက္ကဋ္ဌနှင့် အတွင်းရေးမှူးများဖြစ်သည်။
စဉ်ဥက္ကဋ္ဌခုနှစ်အတွင်းရေးမှူးခုနှစ် ၁ ဦးဘရွှေ ၁၉၆၂-၆၄ မစ္စတာ ဇိန်အလီ ၁၉၆၂-၆၄ ၂ ဗိုလ်မှူးဝင်း ၁၉၆၄-၆၅ ဦးခင်ဖေကြီး၁၉၆၄-၇၉ ၃ ဒုတိယဗိုလ်မှူးကြီး ကျော်စိန်ထွန်း ၁၉၆၅-၇၄ ၄ ဦးလှမောင်< ၁၉၇၄-၇၇ ၅ Colonel ခင်မောင်ကြီး ၁၉၇၆-၇၇ ၆ ဒုတိယဗိုလ်ကြီး လှထွေး ၁၉၇၇-၇၈ ၇ ဦးမျိုးမြင့် ၁၉၇၈-၇၉ ၈ ဦးထွန်းငြိမ်း ၁၉၇၉-၈၀ ဦးစောလွင်၁၉၇၉-၈၇ ၉ ဗိုလ်မှူးကြီး ကျော်စိန်ထွန်း ၁၉၈၀-၈၄ ၁၀ ဦးလှမောင် ၁၉၈၄-၈၅ ၁၁ ဦးဖုန်းမြင့် ၁၉၈၅-၈၆ ၁၂ ဦးထွန်းလွင် ၁၉၈၆-၈၇ ၁၃ ဗိုလ်မှူး အောင်ဒင် ၁၉၈၇-၈၉ ဦးသန်းလွင်ဦးဘန်နီတင်အောင် ၁၉၈၇-၈၉-၁၉၈၄၁၄ ဗိုလ်မှူးကြီး စောရွှေ ၁၉၈၉-၉၄ ဦးစောလွင် ၁၉၈၉-၉၀ ဦးဘန်နီတင်အောင် ၁၉၉၀-၉၁ ဦးခင်မောင်အေး ၁၉၉၁-၉၂ ဗိုလ်ကြီး တင်အောင်(ဂိုးဖမ်းသမား) ၁၉၉၂-၉၄ ၁၅ ဒုတိယဗိုလ်မှူးကြီး မြင့်ထွန်း ၁၉၉၄ ဒုတိယဗိုလ်မှူးကြီး သိန်းအောင် ၁၉၉၄ – ၉၇ ၁၆ ဗိုလ်မှူး လှမြင့်ကျော် ၁၉၉၅-၉၇ ဒုတိယဗိုလ်မှူးကြီး သိန်းအောင် ၁၉၉၄ – ၉၇၁၇ ဗိုလ်မှူးကြီး သောင်းထိုက် ၁၉၉၇-၂၃.၁.၀၄ ဗိုလ်မှူး နော်တောင် ၁၉၉၇-၂၀၀၀ ဦးဘန်နီတင်အောင် ၂၀၀၀ ၁၈ ဦးဝင်းအောင် ၂၃.၁.၀၄-၇.၂.၀၅ ဦးဘန်နီတင်အောင် ၂၀၁၆ ၁၉ ဦးဇော်ဇော် ၇.၂.၀၅-လက်ရှိ ဦးကိုကိုသိန်း ပြည်နယ်နှင့်တိုင်းဘောလုံးအသင်းများနှင့်ပြိုင်ပွဲများ ပြည်နယ်နှင့်တိုင်း ဘောလုံးပြိုင်ပွဲ ပြည်နယ်နှင့်တိုင်း အမျိုးသမီးဘောလုံးပြိုင်ပွဲ ပြည်နယ်နှင့်တိုင်း အသက် ၂၁ နှစ်အောက် ဘောလုံးပြိုင်ပွဲ ပြည်နယ်နှင့်တိုင်း အသက် ၂၁ နှစ်အောက် ဘောလုံးပြိုင်ပွဲ (အမျိုးသမီး) ပြည်နယ်နှင့်တိုင်း အသက် ၁၉ နှစ်အောက် ဘောလုံးပြိုင်ပွဲ ပြည်နယ်နှင့်တိုင်း အသက် ၁၉ နှစ်အောက် ဘောလုံးပြိုင်ပွဲ (အမျိုးသမီး) ပြည်နယ်နှင့်တိုင်း အသက် ၁၇ နှစ်အောက် ဘောလုံးပြိုင်ပွဲ ပြည်နယ်နှင့်တိုင်း အသက် ၁၇ နှစ်အောက် ဘောလုံးပြိုင်ပွဲ (အမျိုးသမီး) ပြည်နယ်နှင့်တိုင်း အသက် ၁၄ နှစ်အောက် ဘောလုံးပြိုင်ပွဲ ပြည်နယ်နှင့်တိုင်း အသက် ၁၄ နှစ်အောက် ဘောလုံးပြိုင်ပွဲ (အမျိုးသမီး) ပြည်နယ်နှင့်တိုင်း အသက် ၁၂ နှစ်အောက် ဘောလုံးပြိုင်ပွဲ ပြည်နယ်နှင့်တိုင်း အသက် ၁၂ နှစ်အောက် ဘောလုံးပြိုင်ပွဲ (အမျိုးသမီး) ကိုးကား Category:မြန်မာနိုင်ငံရှိ အားကစား ကဏ္ဍ:မြန်မာနိုင်ငံရှိ အားကစားအဖွဲ့ချုပ်များ။
မောင်ပေါ်ထွန်း (၁၄ မေ ၁၉၃၅-၁၃ ဩဂုတ် ၂၀၂၂) သည် အမျိုးသားစာပေဆုရ မြန်မာအမျိုးသား စာရေးဆရာတစ်ဦး ဖြစ်သည်။
အစောပိုင်းဘဝနှင့် ပညာရေး ရခိုင်ပြည်နယ် မာန်အောင်မြို့နယ် ရွှေမျက်ဝရွာတွင် အဖ ပန်းချီပန်းပု လက်သမား ဆရာကြီး ဦးမောင်ပု၊ အမိဒေါ်အေး တို့မှ ၁၉၃၅ ခုနှစ်၊ မေလ ၁၄ ရက်နေ့တွင် မွေးဖွားခဲ့သည်။
အမည်ရင်းမှာ ခင်မောင်စိုး ဖြစ်သည်။
မူလတန်းပညာကို ဇာတိရပ်ရွာ ဘုန်းတော်ကြီးကျောင်းနှင့် အထက်တန်းကျောင်းတို့တွင် သင်ကြားခဲ့သည်။
၁၅ နှစ်သားတွင် ရန်ကုန်မြို့သို့ ရောက်လာခဲ့ပြီး အလွတ်ပညာကျောင်း တက်သည်။
လှကော်မာရှယ်ကောလိပ်မှ မြန်မာလက်ရေးတို ပထမဆုရခဲ့သည်။
၁၉၅၅ ခုနှစ်တွင် မြန်မာနိုင်ငံဘာသာပြန်စာပေအသင်း (စာပေဗိမာန်) အဖွဲ့၌ လက်နှိပ်စက် လက်ရေးတိုစာရေးအဖြစ် စတင်အမှုထမ်းခဲ့သည်။
၁၉၆၇ -၆၈ ခုနှစ်တွင် အခြေခံပညာအထက်တန်းစာမေးပွဲကို အင်္ဂလိပ်ဂုဏ်ထူးဖြင့် အောင်မြင်သည်။
သတင်းစာပညာ အတတ်သင်ကျောင်း အပတ်စဉ် (၁) တွင် ပထမဆု ရရှိသည်။
၁၉၇၃ ခုနှစ်တွင် လုပ်သားများကောလိပ်မှ ဝိဇ္ဇာ (သမိုင်းဘွဲ့) ရသည်။
၁၉၇၈ ခုနှစ်တွင် စာပေဗိမာန် စာအုပ်အသင်း ကြီးကြပ်ရေးမှူး အဖြစ်မှ အငြိမ်းစား ယူခဲ့သည်။
စာပေရေးသားခြင်း ၁၉၅၈ ခုနှစ်တွင် စာပန်းချီမဂ္ဂဇင်း၌ ခုနစ်နှစ်အရွယ် သမီးငယ် (Seven Year Old Girls) ရုရှားပုံပြင် ဘာသာပြန်ဖြင့် စာပေလောကသို့ စတင်ဝင်ရောက်ခဲ့သည်။
မဂ္ဂဇင်း၊ ဂျာနယ်များတွင် ဘာသာပြန်ဝတ္ထု၊ ဆောင်းပါးများ ကြိုကြား ကြိုကြား ရေးသားခဲ့သည်။
စာအုပ်လောက စာစောင်၊ ပန်မဂ္ဂဇင်း၊ ချယ်ရီ မဂ္ဂဇင်းနှင့် စီးပွားရေးမဂ္ဂဇင်းတို့တွင် အယ်ဒီတာ၊ အယ်ဒီတာချုပ်နှင့် အတိုင်ပင်ခံအယ်ဒီတာအဖြစ် လုပ်ကိုင်ခဲ့သည်။
စာအုပ်ဟူသည်စာအုပ်ကို မောင်ဆုရှင်နှင့်လည်းကောင်း၊ စာနယ်ဇင်းဟူသည်စာအုပ်ကို မောင်ဆုရှင်၊ သိန်းတင် (ဟံသာဝတီ) တို့နှင့် လည်းကောင်း တွဲဖက် ရေးသားထုတ်ဝေခဲ့သည်။
နိုင်းမြစ်ဝှမ်းမှတော်လှန်ရေး၊ ကျွန်မချစ်တဲ့ ဆူကာနို၊ ပင်တဂွန်၊ ယက်ဖ်တူရှင်ကို၊ မောင့်ဘက်တန်နှင့် အိန္ဒိယလွတ်လပ်ရေးတိုက်ပွဲ၊ ကမ္ဘာ့ရန်၊ အကြီးအကဲ၊ ကျေရာကျေကြောင်း၊ ငွေရှာနည်း ငွေသုံးနည်း၊ စံပြအရောင်းသမား၊ ဟားဗတ်စီးပွားရေးတက္ကသိုလ်မှာ မသင်ခဲ့ရသမျှ၊ စံပြ ခေါင်းဆောင်မှု၊ ကိုယ်စွမ်းကိုယ်စဖြင့် ကြီးပွားရေး၊ မဟာဒီလှိုင်း၊ အောက်စဖို့ တက္ကသိုလ်သုံး အင်္ဂလိပ်သဒ္ဒါကျမ်း၊ ခေတ်သစ် ရောင်းဝယ်ရေး ဗျူဟာ၊ ကန္တာရ စမ်းရေအိုင် စသည့် ဘာသာပြန်လုံးချင်း စာအုပ်ပေါင်း ၅ဝ ခန့် ပြန်ဆိုထုတ်ဝေခဲ့ပြီး ဖြစ်သည်။
ကွယ်လွန်ချိန်အထိ ရန်ကုန်မြို့ တောင်ဥက္ကလာပမြို့နယ်၊ (၁ဝ) ရပ်ကွက်ဇေယျာ(၈)လမ်းတွင် နေထိုင်ခဲ့သည်။
ရရှိခဲ့သော ဆုများ ၁၉၉၇ ခုနှစ်တွင် ဘာသာပြန် အမျိုးသားစာပေဆုကို ကန္တာရစမ်းရေအိုင်စာအုပ်ဖြင့် ရရှိခဲ့ကာ ၂၀၀၆ ခုနှစ်တွင် ကံကြမ္မာ အကျဉ်းသား ဘာသာပြန်စာအုပ်ဖြင့် ဒုတိယအကြိမ် အမျိုးသားစာပေဆု ရရှိခဲ့သည်။
၂၀၁၄ ခုနှစ်တွင် အမျိုသားတစ်သက်တာစာပေဆုကို ရရှိခဲ့သည်။
ကွယ်လွန်ခြင်း ၂၀၂၂ ခုနှစ် ဩဂုတ်လ ၁၃ရက် မနက် ၉ နာရီ ၄၅မိနစ်တွင် လူကြီးရောဂါဖြင့် ရန်ကုန်မြို့ တောင်ဥက္ကလာပမြို့နယ်ရှိ ၎င်း၏နေအိမ်၌ ကွယ်လွန်သွားသည်။
မောင်ပေါ်ထွန်း ရေးသား ခဲ့ပြုစုခဲ့သော စာအုပ်များ 28. ဆရာဝန်မသုံးယောက် ၂၉။
မျိးဆက်သွေး(ဘာသာပြန်) ကိုးကား ကဏ္ဍ:၁၉၃၅ မွေးဖွားသူများ ကဏ္ဍ:၂၀၂၂ ကွယ်လွန်သူများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:အမျိုးသားစာပေဆုရှင်များ ကဏ္ဍ:မြန်မာ စာရေးဆရာများ ကဏ္ဍ:ရခိုင် တိုင်းရင်းသားများ။
မောင်းတစ်ကြိမ် တင်ပြီးသည်နှင့် ကျည်တစ်ကတ်လုံးအား အဆက်မပြတ်ပစ်ခတ် နိုင်သော ရိုင်ဖယ်အမျိုးအစား ဖြစ်သည်။
ဆီမီးမောင်းပြန်ရိုင်ဖယ် နှင့်အဓိက ကွာခြားပုံမှာ တစ်ကြိမ်လျှင် ကျည်တစ်တောင့်သာ ပစ်ခတ်နိုင်ခြင်းနှင့် တစ်ကြိမ်လျှင် ကျည်တောင့်ပေါင်း များစွာ အတွဲလိုက်ပစ်ခတ် နိုင်ခြင်းတို့ဖြစ်သည်။
အချို့သော မောင်းပြန်ရိုင်ဖယ်များသည် ဆီမီးမောင်းပြန်ရိုင်ဖယ်များကဲ့သို့ ကျည်တစ်ထောင့်ခြင်းပါ ပြောင်းလဲပစ်ခတ်နိုင်ကြသည်။
ချေမှုန်းရေးရိုင်ဖယ် နှင့် ကာဘိုင်များမှာ မောင်းပြန်ရိုင်ဖယ် အမျိုးအစားများ ဖြစ်ကြသည်။
ပြင်သစ်တွင် ဘရောင်းနင်းမောင်းပြန်ရိုင်ဖယ်နှင့် ဒုဗိုလ် ဗဲလ် ဘရောင်းနင်း မောင်းပြန်ရိုင်ဖယ်များ G3/HK G3/ဂျီသရီး M-16/အမ်၁၆ AK-47/အေကေ၄၇ Category:ရိုင်ဖယ်။
မြန်မာအဘိဓာန်သည် မြန်မာဘာသာစကားနှင့် စာပေအတွက် လိုအပ်သော အချက်များကို ကကြီး မှ အ အထိ ရေးသားပြုစုသောကျမ်း ဖြစ်သည်။
ပုံများလည်း ပါရှိသည်။
ကျမ်းထုတ်ဝေရန်အတွက် မြန်မာစာပေ ပြုစုရေးနှင့် ဘာသာပြန်ကော်မရှင် ကို ၁၉၆၃-ခုနှစ်တွင် စတင်ဖွဲ့စည်းခဲ့သည်။
ထိုကော်မရှင်ကိုလ့ုုဒငးးးးူးုုဲံ မြန်မာစာကော်မရှင်ဟု အမည်ပြောင်းလဲခဲ့ပြီး ယခုအခါ မြန်မာစာအဖွဲ့ အဖြစ် တည်ရှိလျက်ရှိသည်။
မြန်မာစာအဖွဲ့မှ မြန်မာအဘိဓာန်(အကျဉ်းချုပ်) ၅-တွဲကို ပြုစုထုတ်ဝေ နိုင်ခဲ့သည်။
ထိုငါးတွဲကို အခြေခံပြုပြင်၍ ၁၉၉၁-ခုနှစ်တွင် မြန်မာအဘိဓာန် (က-အ) ကို ထုတ်ဝေနိုင်ခဲ့သည်။
၂၀၀၉-ခုနှစ်တွင် ပြင်ဆင်တည်းဖြတ် မွမ်းမံ၍ ထုတ်ဝေခဲ့သည်။
မြန်မာအဘိဓာန်တွင် ဝေါဟာရပေါင်း ၁၈ဝဝဝ ကျော်၊ သရုပ်ဖော်ပုံပေါင်း ၄ဝဝ ကျော် ပါဝင်ပြီး စာမျက်နှာပေါင်း ၄၅၁ ရှိသည်။
စီဒီတစ်ချပ်ပါ ထည့်သွင်းထား၏။
တန်ဘိုးမှာ ၇၀၀၀-ကျပ်ဖြစ်သည်။
မြန်မာစာအဖွဲ့သည် ၁၉၇၈-ခုနှစ်မှ ၁၉၈၀-ပြည့်နှစ်အတွင်း က အက္ခရာမှ အ အက္ခရာအဆုံး မြန်မာအဘိဓာန် (အကျဉ်းချုပ်)ကို အတွဲ(၅)တွဲအဖြစ် ပြုစုထုတ်ဝေခဲ့သည်။
၁၉၈၆-ခုနှစ်တွင် မြန်မာ စာလုံးပေါင်းသတ်ပုံကို နိုင်ငံတော်က ပြဋ္ဌာန်းခဲ့ပြီးဖြစ်ရာ ဤပြဋ္ဌာန်းချက်နှင့်ညီညွတ်သည့် မြန်မာ အဘိဓာန် တစ်ရပ်ကို ပြုစုထုတ်ဝေရန် လိုအပ်လာရာ မြန်မာဝေါဟာရများ၏ မြစ်ဖျားခံရာကို ဖော်ပြခြင်းအားဖြင့် ယင်းတို့၏ စာလုံးပေါင်းဖြစ်စဉ်ကိုပါ သိရှိနိုင်မည့် အင်္ဂါရပ်ကိုဖြည့်စွက်၍ အဘိဓာန် တစ်အုပ် ထုတ်ဝေခဲ့သည်။
ထုတ်ဝေဖြန့်ချိရာ၌ လွယ်ကူမှုရှိစေရန် လည်းကောင်း၊ စာဖတ်ပရိသတ်ဦးရေများများလက်ဝယ်သို့ ပို့ဆောင် ပေးနိုင်ရန် လည်းကောင်း ရည်ရွယ်၍ အတွဲမခွဲဘဲ တစ်အုပ်တည်းဖြင့် ပြုစုထုတ်ဝေခဲ့သည်။
ထို့ပြင် ခရီးဆောင်မြန်မာအဘိဓာန်တစ်အုပ်ကိုလည်း ထုတ်ဝေခဲ့သည်။
သမိုင်းကြောင်း အစောပိုင်းသမိုင်း မြန်မာနိုင်ငံတွင် ပင်းယခေတ်နှင့် ကုန်းဘောင်ခေတ်အတွင်း အဘိဓာန်အစောင်စောင် ပေါ်ထွက်ခဲ့သည်။
သို့သော် ယင်းအဘိဓာန်တို့သည် မြန်မာအနက်နှင့် ယှဉ်တွဲဖော်ပြထားသော ပါဠိဝေါဟာရစာရင်းမျိုးသာ ဖြစ်သည်။
ဖျာပုံမြို့နေ အရှင်ဩဘာသသည် ဒုတိယကမ္ဘာစစ်ကြီးမဖြစ်ပွားမီအချိန်က မြန်မာဝေါဟာရကို မြန်မာလို အနက်ဖွင့်သော အဘိဓာန်တစ်စောင်ကို ပြုစုခဲ့သည်။
သို့သော် ယင်းအဘိဓာန်စာမူတို့သည် စစ်အတွင်းက ပျောက်ဆုံးခဲ့သည်ဟု သိရ၏။
စစ်ပြီးခေတ်တွင် ပြန်လည်ပြုစုရာ၊ ၁၉၄၇ ခုနှစ်တွင် အဘိဓာန်နှစ်တွဲ ထုတ်ဝေနိုင်ခဲ့သည်။
ရန်ကုန်တက္ကသိုလ် မြန်မာအဘိဓာန် စီမံကိန်း ရန်ကုန်တက္ကသိုလ်တွင် ပြုစုလျက်ရှိသော တက္ကသိုလ်မြန်မာအဘိဓာန်ကိုမူ ဒုတိယကမ္ဘာစစ်ကြီးအတွင်း ၁၉၄၄ ခုနှစ်ကပင် စတင်ခဲ့သည်။
ထိုနှစ်တွင် နိုင်ငံတော်အစိုးရ၏ အကူအညီဖြင့် မြန်မာနိုင်ငံတော် ပညာ့တံခွန်အသင်းကို တည်ထောင်သည်။
အသင်း၏ ရည်ရွယ်ချက်မှာ မြန်မာ့ယဉ်ကျေးမှုအရပ်ရပ်ကို လေ့လာသုံးသပ် ပြန်လည်ဖော်ထုတ်ရန် ဖြစ်သည်။
အသင်း၏ လက်အောက်တွင် (က) ပညာစွယ်စုံဌာနနှင့် (ခ) အဘိဓာန်ဌာနဟူ၍ ဌာနနှစ်ခုရှိရာ၊ ပညာစွယ်စုံဌာနသည် မြန်မာအဘိဓာန်ကျမ်းကို ရေးသားပြုစုရန် ဖြစ်သည်။
ပညာစွယ်စုံဌာနတွင် ဦးခင်မောင် (သူကြီးဂေဇက်) က စာတည်းအဖြစ် ဆောင်ရွက်၍ အဘိဓာန်ဌာနတွင် ဦးဝန်က စာတည်းအဖြစ် ဆောင်ရွက်သည်။
အထက်ပါ ဌာနနှစ်ခုကို စစ်ဘေးသက်သာရာ ဟံသာဝတီခရိုင် ကွမ်းခြံကုန်းမြို့နယ်တွင် ဖွင့်လှစ်ထားရှိသည်။
အဘိဓာန်လုပ်ငန်းကိုမူ ၁၉၄၄ ခုနှစ် ဇန်နဝါရီလအတွင်း၌ စတင်ခဲ့သည်။
ကြီးကြပ်ရေးနှင့် အကြံပေးအဖွဲ့များ အဘိဓာန်ဌာနကို ကြည့်ရှုကြီးကြပ်ရသော အဖွဲ့ငယ်တစ်ခုရှိ၏။
အဖွဲ့ငယ် သဘာပတိမှာ ဦးဖေမောင်တင် ဖြစ်၍ အဖွဲ့ဝင်များမှာ ဦးခင်မောင်လတ်၊ ဦးသိမ်းမောင်၊ ဦးသိန်းဟန်၊ ဦးဝန် (အဘိဓာန်စာတည်း)၊ ဦးစိန်ဝင်း (လက်ထောက်အဘိဓာန်စာတည်း) နှင့် ဦးတင် (အသင်း၏ အတွင်းရေးမှူး) တို့ ဖြစ်ကြသည်။
တစ်ဖန် အဘိဓာန်ကျမ်းပြုစုရေးတွင် အတိုင်ပင်ခံစာတည်းသုံးဦးရှိရာ ယင်းတို့မှာ ဦးဖေမောင်တင် (သဘာပတိ)၊ ဦးဘချို (ဒီးဒုတ်) နှင့် ဦးခင်မောင်လတ်တို့ ဖြစ်ကြသည်။
ပြုစုပြီးစီးသော အဘိဓာန်မူကြမ်းကို အတိုင်ပင်ခံစာတည်းတို့ထံ တင်ပြရသည်။
ပြုစုခြင်းနှင့် စစ်အတွင်း ရပ်ဆိုင်းခြင်း အဘိဓာန်စာတည်းနှစ်ဦးသည် စာပြုခုနစ်ဦး၏ အကူအညီဖြင့် ခဲယဉ်းစွာရှာဖွေဝယ်ယူထားရသော စာအုပ်များကို ဖတ်ကာ အဘိဓာန်၏ အခြေခံအုတ်မြစ်သဖွယ်ဖြစ်သော ပုဒ်စုလုပ်ငန်းကို စတင်ခဲ့သည်။
အဘိဓာန်ဌာနရှိ စာအုပ်များ၏ အရေအတွက်မှာ အလွန်နည်းပါးလှသဖြင့် ဘာသာရပ်မစုံလင်ပေ။
သို့ဖြစ်စေကာမူ ခုနစ်လအတွင်း လက်လှမ်းမီကျမ်းစာအုပ်ပေါင်း ၂၀၉ အုပ်မှ အညွှန်းစာရွက်ပေါင်း ၄၁၈၅၅ ကို စုဆောင်းနိုင်ခဲ့သည်။
အစိုးရဌာနအသီးသီးရှိ ရာထမ်းမှုထမ်းများ၊ ပြင်ပပညာရှင်များ၊ အရှေ့အာရှလူငယ်များအစည်းအရုံးဝင်များက အညွှန်းစာရွက်ပေါင်း ၁၄၃၈၅ ခုကို စုဆောင်းပေးပို့ခဲ့ကြသည်။
စုစုပေါင်း အညွှန်းစာရွက်ပေါင်း ၅၆၂၁၃ ကို စတင်ပြုစုခဲ့ကြသည်။
အနက်ဖော်လုပ်ငန်းစသည်မှ ကိုးလအကြာ (၁၉၄၅ ခုနှစ် ဧပြီလ) တွင် လေကြောင်းစစ်ဘေး ပြင်းထန်စွာ ဆိုက်ရောက်လာသဖြင့် အဘိဓာန်လုပ်ငန်းကို လုံးဝရပ်ဆဲခဲ့ရသည်။
ထိုအခါ (က) အက္ခရာမှ (င) အက္ခရာတစ်ဝက်လောက်အထိ အပြီးသတ်တည်းဖြတ်ပြုစုပြီးစီးခဲ့သည်။
ရန်ကုန်တက္ကသိုလ်သို့ လွှဲပြောင်းခြင်း ၁၉၄၈ ခုနှစ်သို့ ရောက်သောအခါ မြန်မာနိုင်ငံတော် ပညာ့တံခွန်အသင်းက အဘိဓာန်ဌာနလုပ်ငန်းအရပ်ရပ်ကို ရန်ကုန်တက္ကသိုလ်သို့ လွှဲပြောင်းပေးအပ်ခဲ့သည်။
ယင်းနှစ် ဇွန်လ ၁ ရက်နေ့တွင် ရန်ကုန်တက္ကသိုလ်၌ ဘာသာပြန်နှင့် စာအုပ်ထုတ်ဝေရေးဌာနဟူ၍ ဌာနသစ်တစ်ခုကို ဖွင့်လှစ်ကာ မြန်မာစာဌာန ကထိက ဦးဝန်အား စာတည်းမှူးအဖြစ် ခန့်အပ်လုပ်ကိုင်စေခဲ့သည်။
ဦးဝန်ကို ကူညီရန်အတွက် လက်ထောက်စာတည်းနှစ်ဦးနှင့် စာပြုခြောက်ဦးကိုလည်း မရှေးမနှောင်းပင် ခန့်အပ်ခဲ့သည်။
ဤတက္ကသိုလ်မြန်မာအဘိဓာန်ကို ပြုစုရာတွင် ပါဠိကျမ်းဂန်ဘက်မှ ပါဝင်လုပ်ဆောင်ခဲ့ကြသော ပုဂ္ဂိုလ်ကြီးများမှာ ပဌမကျော် ဦးကြီးဖေ၊ ပဌမကျော် ဦးသန့်စင်၊ ပဌမကျော် ဦးတင့်ရွှေ၊ ဦးသာတင် (မာဃ)၊ ဒဂုန်ဦးထွန်းမြင့်တို့ ဖြစ်ကြသည်။
သတ်ပုံသတ်ညွှန်းဘက်တွင် "သတ်ပုံအဘိဓာန်မိတ်လင်စုံ" ကျမ်းပြုဆရာ သတ်ပုံပညာရှင် ဦးအုန်းရွှေက တာဝန်ယူခဲ့သည်။
အခြားသော တင်မိုး (ကဗျာဆရာ)၊ ဦးတင်လှ စသော ပညာရှင်များလည်း ပါဝင်ခဲ့ကြသည်။
အကြံပေးအဖွဲ့ ဌာနလုပ်ငန်းအတွက် အကြံကောင်းဉာဏ်ကောင်းများပေးရန် အကြံပေးအဖွဲ့တစ်ခုကိုလည်း ရန်ကုန်တက္ကသိုလ်ကောင်စီက ခန့်ထားခဲ့သည်။
အကြံပေးအဖွဲ့တွင်- သဘာပတိ ပါမောက္ခ ဒေါက်တာဘဟန် (ဒေါက်တာဘဟန် နုတ်ထွက်သွားသောအခါ ပါမောက္ခ ဦးဖေမောင်တင်က သဘာပတိ ဆောင်ရွက်ခဲ့သည်) ဂုဏ်ထူးဆောင် ပါဠိပါမောက္ခ ဦးဖေမောင်တင် (ဦးဖေမောင်တင်အား သဘာပတိအဖြစ် ခန့်အပ်လိုက်သောအခါ ကျောက်စာဝန်ဟောင်း ဦးလူဖေဝင်းက ဆောင်ရွက်ခဲ့သည်) ပါမောက္ခ ဦးလှအောင် (ဦးလှအောင် ကွယ်လွန်သွားသောအခါ ပါမောက္ခ ဦးအောင်သန်းက ဆောင်ရွက်ခဲ့သည်) မြန်မာစာပါမောက္ခ ဦးဧမောင် အင်္ဂလိပ်စာပါမောက္ခ ဦးမျိုးမင်း တက္ကသိုလ် စာကြည့်တိုက်မှူး ဦးသိန်းဟန် ဥပဒေပါမောက္ခ ဦးမြင့် တို့ ပါဝင်ခဲ့ကြသည်။
(ယင်းအကြံပေးအဖွဲ့ကို ၁၉၅၇ ခုနှစ် ဩဂုတ်လတွင် ဖျက်သိမ်းခဲ့သည်)။
လုပ်ငန်းများ ပြန်လည်စတင်ခြင်းနှင့် ထုတ်ဝေခြင်း ပြည်ထောင်စုမြန်မာနိုင်ငံတွင် ပထမဆုံးရေးသားပြုစုရသော အဘိဓာန်ဖြစ်သဖြင့် အဘက်ဘက်က ပြည့်စုံရန် လိုအပ်ခဲ့သည်။
ထို့ကြောင့် ဆေးကျမ်း၊ ဓာတ်ကျမ်း၊ အဂ္ဂိရတ်ကျမ်း၊ လှေအတတ်၊ လှည်းအတတ်၊ ပန်းချီဆေးရေးအတတ် အစရှိသော အတတ်ပညာဆိုင်ရာ ကျမ်းများကို ရှာဖွေဝယ်ယူကာ အဘိဓာန်ပုဒ်များကို ထပ်မံစုဆောင်းခဲ့သည်။
ထို့နောက် စစ်အတွင်းက အဘိဓာန်လုပ်ငန်း လက်ကျန်များကို ပြန်လည်လုပ်ကိုင်ခဲ့ကြသည်။
မူလက ကျောင်းသုံးအဘိဓာန်လောက်ကိုသာ ပြုစုရန် ရည်ရွယ်ခဲ့သော်လည်း အကြံပေးအဖွဲ့ဝင်တို့က အပြည့်စုံဆုံး အဘိဓာန်ကြီးကိုသာ တစ်လက်စတည်း ရေးသားပြုစုရန် အကြံပေးတိုက်တွန်းခဲ့သဖြင့် အဘိဓာန်ကြီးကို ပြုစုခဲ့ကြရသည်။
ယင်းကဲ့သို့ ပြန်လည်လုပ်ကိုင်ရာ ၁၉၄၉ ခုနှစ် စက်တင်ဘာလတွင် အဘိဓာန်ပုဒ်ပေါင်း ၃၄၆၉ ပါဝင်သော က အက္ခရာဆိုင်ရာ တက္ကသိုလ်မြန်မာအဘိဓာန် ပထမပိုင်းကို ပြုစုပြီးစီးခဲ့သည်။
အဘိဓာန်ရှေ့ပိုင်းတွင် အားပေးကူညီခဲ့ကြသော ပုဂ္ဂိုလ်များစာရင်း၊ ကိုးကားသော ကျမ်းများစာရင်း၊ အဘိဓာန်တွင် အသုံးပြုသော သင်္ကေတများစာရင်း၊ အဘိဓာန်အက္ခရာစဉ် ဇယား စသည်တို့ကို ထည့်သွင်းဖော်ပြထားသည်။
အဘိဓာန်ကိုမူ ရန်ကုန်မြို့ ပြည်ထောင်စု မြန်မာနိုင်ငံတော်အစိုးရ စာပုံနှိပ်တိုက်က ရိုက်နှိပ်ဖြန့်ချိခဲ့သည်။
အဘိဓာန်ပါဝင်မှုနှင့် ဖွဲ့စည်းပုံ အဘိဓာန်ပုဒ်များကို အနက်ဖော်ပြရာ၌ အနက်အဓိပ္ပာယ် ပြားလျှင် ပြားသလောက် အနက်ဖော်ပြခဲ့သည်။
ပရိယာယ်ရှိလျှင် ပရိယာယ်အမျိုးမျိုးကိုလည်း ဖော်ပြခဲ့သည်။
ဓမ္မသတ်သုံး၊ ကဗျာသုံး၊ အရပ်သုံး၊ ဘန်းစကား၊ ပေါရာဏ၊ လွှတ်ရုံးသုံး၊ ဗေဒင်သုံး၊ ရာဇဝင်သုံး စသည်တို့ကိုလည်း ခေါင်းစဉ်စကားလုံးနောက်တွင် သင်္ကေတဖြင့် ဖော်ပြခဲ့သည်။
ခိုင်လုံသော ကျမ်းများမှ ကျမ်းကိုးစာပုဒ်ကို အသုံးပြုလျှင် ကျမ်းကိုးအတိုမှတ်၊ ကျမ်းအတွဲ၊ စာမျက်နှာ စသည်တို့ကို ဖော်ပြထားသည်။